Para outras páxinas con títulos homónimos véxase: Fractura (homónimos).

|  |  |
| --- | --- |
| Aviso médicoAviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

Imaxes internas e externas dun brazo fracturado.
Unha **fractura** é a rotura total ou parcial dun óso. Unha fractura pode ser **espontánea**, se se produce por un debilitamento fisiolóxico da estrutura ósea, ou **traumática**, se se produce por un axente externo que actúa sobre o organismo de forma violenta e rápida.

Clasificación
-------------

### Clasificación xeral

As fracturas poden ser:

* **Sinxelas** ou **pechadas**: danse cando o óso se parte sen producir lesións nas partes brandas que o rodean.
* **Complexas** ou **abertas**: danse cando o óso esgaza as partes brandas, producindo unha ferida que o abre ao exterior. Este tipo de fractura ten un maior risco de infección e dificulta a súa curación.

### Tipos de fracturas traumáticas

Entre as fracturas traumáticas poden distinguirse dous tipos:

* **Directas**: aquelas que se producen no punto no que actúa o trauma.
* **Indirectas**: prodúcense en puntos do corpo afastados do que recibe o trauma, ou son consecuencia de movementos violentos ou traccións repentinas dos ligamentos.

### Clasificación segundo o tipo de rotura do óso

Segundo o tipo de rotura do óso, as fracturas poden ser:

* **Incompletas**: cando o óso non está totalmente partido.
* **Transversais**: cando a liña de rotura é perpendicular ao eixo lonxitudinal do óso.
* **Espiroidais**: cando a liña de rotura é espiral ou helicoidal ao redor do óso.
* **Oblicuas** ou **diagonais**: cando a liña de rotura está inclinada con respecto ao eixo do óso.
* **Lonxitudinais**: cando a liña de rotura é paralela ao eixo lonxitudinal do óso.
* **Esteladas**: cando o óso se fragmenta.

### Clasificación segundo a parte do corpo

#### Fracturas da cintura escápulo-humeral (ombro)

* Fractura clavicular
* Fractura escapular

#### Fracturas do úmero

* Fractura de úmero proximal
* Fractura da diáfise umeral

#### Fracturas do cóbado en antebrazo

* Fractura do olécrano
* Fractura da cabeza do radio
* Fractura de cúbito e radio
* Fractura de Monteggia
* Fractura de Galeazzi
* Fractura de Essex-Lopresti
* Fractura de Colles
* Fractura de Goyrand-Smith ou Colles invertido.
* Fractura de Barton
* Fractura de Hutchinson
* Fractura de Chauffeur

#### Fracturas do carpo e a man

* Fractura de escafoides
* Fractura de Bennet
* Fractura de Rolando

#### Fracturas da columna

* Fractura da columna

#### Fracturas da pelvis e do cadril

* Fractura da pelvis

#### Fracturas do fémur e da tibia

* Fractura da diáfise do fémur
* Fractura distal do fémur
* Fractura de rótula
* Fractura da tibia

#### Fracturas do nocello e pé

* Fractura do astrágalo
* Fractura do calcáneo
* Fractura dos metatarsianos

Diagnóstico e tratamento
------------------------

As fracturas diagnostícanse con relativa facilidade, aínda que é indispensable un exame radiolóxico para guiar a intervención do traumatólogo en caso de ser necesaria. En xeral o tratamento ten dúas fases, a **redución** e a **contención**.

### Redución

  

As dúas caras do óso roto póñense en contacto, restablecendo a súa forma orixinal. Isto faise mediante *redución fechada*, é dicir, sometendo o óso a tracción manual ou instrumental, ou con *redución cruenta*, isto é, mediante intervención cirúrxica durante a cal os elementos fraccionados fíxanse empregando parafusos, fíos, placas ou cravos metálicos de varios tipos. No caso dunha fractura aberta sempre é necesaria a intervención.

### Contención

A parte do corpo na que se atopa a fractura debe inmobilizarse co fin de que as paredes separadas do óso permanezan na posición correcta durante o tempo necesario para que se solden unha á outra. Para isto faise unha vendaxe ou entálanse as articulacións que se atopen por riba e por baixo da fractura.

O óso partido e reducido forma novo tecido óseo (callo) ao longo da liña de fractura. Para favorecer o crecemento óseo é oportuno enriquecer a dieta con vitaminas e minerais (vitamina D, calcio, fósforo e magnesio).

Véxase tamén
------------

### Bibliografía

* *Atlas ilustrado de anatomía*. *Susaeta Ediciones*. ISBN 84-305-3478-4.

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Fractura*** |

* Primeiros auxilios para fracturas *(en inglés)*

|  |  |
| --- | --- |
| Control de autoridades | 
* Wd: Q68833
* BNCF: 5654
* BNF: 11936428d
* BRE: 2712645
* EBID: ID
* GND: 4031318-9
* JSTOR: open-fractures
* LCCN: sh85051155
* MAG: 2776441800
* NDL: 00566749
* NKC: ph124288

 |

|  |  |
| --- | --- |
| Identificadores | 
* DiseasesDB: 4939
* ICD-9: 829
* ICD-10: T14.2
* MedlinePlus: 000001
* MeSH: D050723
* MeSH: C26.404
* NCIt: C3046
* UMLS: C0016658

 |